**ELŐTERJESZTÉS**

Bonyhád Város Képviselő - testületének 2020. június hó 25. nap

rendes/rendkívüli testületi ülésére

|  |  |
| --- | --- |
| Tárgy: | Beszámoló a Völgységi Termál Vízfeltáró Kft. 2019. évi gazdasági tevékenységéről |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné dr. Szeghy Petra jegyző  Réger Balázs ügyvezető |
| Előterjesztés száma: | 38. sz. |
| Mellékletek száma: | 3 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A számvitelről szóló 2000. évi C. törvény 4.§ (1)-(2) bekezdése szerint a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles készíteni. A beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről. A törvény 153. § (1) bekezdése szerint „a kettős könyvvitelt vezető, cégjegyzékbe bejegyzett vállalkozó köteles a jóváhagyásra jogosult testület által elfogadott éves beszámolót, egyszerűsített éves beszámolót, kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt, valamint az adózott eredmény felhasználására (az osztalék jóváhagyására) vonatkozó határozatot az adott üzleti év mérlegfordulónapját követő ötödik hónap utolsó napjáig letétbe helyezni ugyanolyan formában és tartalommal (szövegezésben), mint amelynek alapján a könyvvizsgáló az éves beszámolót vagy az egyszerűsített éves beszámolót felülvizsgálta.

A Kft. alapítója és többségi tulajdonosa Bonyhád Város Önkormányzata. A mérlegadatokat a mellékelt beszámoló tartalmazza.

2019-ben megtörtént a cég Lafferthon Lili Gabriella tulajdonában lévő 7,265 %-os üzletrészének megvásárlása. A cég másik, 7,265 %-os üzletrésze megvásárlása jelenleg még folyamatban van. Amennyiben ezt az üzletrészt is sikerül az önkormányzatnak megvásárolnia, akkor megkezdődhet a 100%-ban önkormányzati tulajdonban lévő cég megszüntetésének előkészítése. A cél, a cég Bonyhádi Fürdő Kft-be beolvasztással történő megszüntetése. A cég megszüntetéséig a lividitás fenntartásához a többségi tulajdonos, Bonyhád Város Önkormányzata anyagi segítsége szükséges.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.

**Határozati javaslat I.**

Bonyhád Város Önkormányzati Képviselő-testülete a Völgységi Termál Vízfeltáró Kft. 2019. évi beszámolóját és a 2020. évi üzleti tervét határozat 1. melléklete szerinti tartalommal jóváhagyja.

Határidő: 2020. szeptember 30.   
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra jegyző

Határozatról értesül: Réger Balázs ügyvezető

**Határozati javaslat II.**

Bonyhád Város Önkormányzat Képviselő-testülete a 2020. évi költségvetése dologi kiadásai terhére, 300.000 Ft tagi kölcsönt nyújt a Völgységi Termál Vízfeltáró Kft. részére, a cég 2020. évi működési költségei biztosítása érdekében. A Képviselő-testület felkéri a cég ügyvezetőjét a tagi-kölcsönszerződés elkészítésére, a Polgármestert pedig felhatalmazza a szerződés aláírására.

Határidő: Azonnal

Felelős: Filóné Ferencz Ibolya polgármester

Végrehajtásért felelős: Pénzügyi Osztály, Réger Balázs ügyvezető

Bonyhád, 2020. június 18.

Filóné Ferencz Ibolya

polgármester